CELEX: 22005D0352
Language: el
Date: 2005-03-30 00:00:00
Title: 2005/352/EK: Απόφαση αριθ. 2/2005, της 30ής Μαρτίου 2005, της επιτροπής που συστάθηκε στο πλαίσιο της συμφωνίας για αμοιβαία αναγνώριση μεταξύ της ΕΚ και της Ελβετικής Συνομοσπονδίας για την τροποποίηση του κεφαλαίου 3 του παραρτήματος 1

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/78
            
         
      ΑΠΌΦΑΣΗ αριθ. 2/2005
   της 30ής Μαρτίου 2005
   της επιτροπής που συστάθηκε στο πλαίσιο της συμφωνίας για αμοιβαία αναγνώριση μεταξύ της ΕΚ και της Ελβετικής Συνομοσπονδίας για την τροποποίηση του κεφαλαίου 3 του παραρτήματος 1
   (2005/352/ΕΚ)
   Η ΕΠΙΤΡΟΠΗ,
   Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την αμοιβαία αναγνώριση στον τομέα της διαπίστωσης της συμμόρφωσης («η συμφωνία»), που υπεγράφη στις 21 Ιουνίου 1999, και ιδίως το άρθρο 10 παράγραφος 4 στοιχείο ε) και το άρθρο 18 παράγραφος 2,
   Εκτιμώντας τα ακόλουθα:
   Βάσει του διατάγματος EDI της 27ης Μαρτίου 2002 σχετικά με την ασφάλεια των παιχνιδιών (RO 2002 1082) όπως τροποποιήθηκε τελευταία στις 2 Οκτωβρίου 2003 (RO 2003 3733), η Ελβετική Συνομοσπονδία τροποποίησε τις νομοθετικές, ρυθμιστικές και διοικητικές της διατάξεις σχετικά με τα παιχνίδια κατά τρόπο τέτοιο ώστε οι διατάξεις αυτές να θεωρούνται ισοδύναμες βάσει του άρθρου 1 παράγραφος 2 της συμφωνίας με την αντίστοιχη νομοθεσία της Ευρωπαϊκής Κοινότητας.
   Το κεφάλαιο 3 «Παιχνίδια» του παραρτήματος 1 πρέπει να τροποποιηθεί ώστε να αντικατοπτρίζει τα προαναφερόμενα.
   Σύμφωνα με το άρθρο 10 παράγραφος 4 στοιχείο ε) και το άρθρο 18 παράγραφος 2, η επιτροπή δύναται να τροποποιήσει το παράρτημα 1 αυτής της συμφωνίας,
   ΑΠΟΦΑΣΙΖΕΙ:
   
               1)
            
            
               Το κεφάλαιο 3 «Παιχνίδια» του παραρτήματος 1 τμήμα I, της συμφωνίας τροποποιείται σύμφωνα με τις διατάξεις που ορίζονται στο παράρτημα A που προσαρτάται στην παρούσα απόφαση.
            
         
               2)
            
            
               Η παρούσα απόφαση συντάσσεται σε δύο αντίτυπα και υπογράφεται από τους συμπροέδρους ή άλλα πρόσωπα εξουσιοδοτημένα να ενεργούν εξ ονόματος των μερών. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.
            
         
      Έγινε στη Βέρνη στις 30 Μαρτίου 2005
      
         
            Εξ ονόματος της Ελβετικής Συνομοσπονδίας
         
         Heinz HERTIG
         
      
      Έγινε στις Βρυξέλλες στις 23 Μαρτίου 2005
      
         
            Εξ ονόματος της Ευρωπαϊκής Κοινότητας
         
         Ιωάννα ΚΙΟΫΣΗ
         
      
   
   
      ΠΑΡΑΡΤΗΜΑ
      ΤΡΟΠΟΠΟΙΗΣΕΙΣ ΤΗΣ ΠΑΡΟΥΣΑΣ ΣΥΜΦΩΝΙΑΣ
      Στο παράρτημα 1 «τομείς παραγωγής», κεφάλαιο 3 «Παιχνίδια» τμήμα I, νομοθετικές, ρυθμιστικές και διοικητικές διατάξεις, το κείμενο «Διατάξεις που καλύπτονται από το άρθρο 1 παράγραφος 1» διαγράφεται και αντικαθίσταται από το κείμενο: «Διατάξεις που καλύπτονται από το άρθρο 1 παράγραφος 2».
      Στο παράρτημα 1 «τομείς παραγωγής», κεφάλαιο 3 «Παιχνίδια» τμήμα I, στον κατάλογο με τίτλο «Ελβετία», οι παραπομπές στην ελβετική νομοθεσία πρέπει να διαγραφούν και να αντικατασταθούν από τον ακόλουθο κατάλογο:
      
                   
               
               
                  «Ομοσπονδιακή νομοθεσία της 9ης Οκτωβρίου 1992 περί τροφίμων και αγαθών (RO 1995 1469) όπως τροποποιήθηκε τελευταία στις 21 Μαρτίου 2003 (RO 2003 4803).
               
            
                   
               
               
                  Διάταγμα της 1ης Μαρτίου 1995 περί αγαθών (RO 1995 1643) όπως τροποποιήθηκε στις 15 Δεκεμβρίου 2003 (RO 2004 1111).
               
            
                   
               
               
                  Διάταγμα EDI της 27ης Μαρτίου 2002 σχετικά με την ασφάλεια των παιχνιδιών (RO 2002 1082) όπως τροποποιήθηκε τελευταία στις 2 Οκτωβρίου 2003 (RO 2003 3733).»